Ciceronis Pantherae, Plutarcho Ua^dXsig vertuntur. Posteriores, Oppianus et Arabes 
scriptores in caudae longitudine aliam differentiam statuerunt, verum iisdem novum animal 
longiore cauda instructum ex Asia innotuisse sane potest, nam eam caudae differentiam, ni 
Plinius, Populi certo Romani unus et alter eques observasset et scriptoribus demonstrasset, si 
in romanis, antiquitus tanta copia visis, adfuisset. Has antiquorum fuisse censeo cognitiones; 
aliae vero zoologorum recentiorum sunt. Linneo, Buffoni et gallicis, puto, omnibus viris 
doctis Orientis Pardus forsan non innotuit, sed africanum illud animal, quod Pardi nomine 
appellarunt, ex Africa australi allatum erat. Hinc omnes de solenni colore fulvo loquuntur, 
quem in nigrum interdum abire Cuvier censet. Cum Pardi antiquorum nomen et characteres 
pellibus, ex australi Africa potissimum delatis, a Zoologis datum esse verisimile sit, Panthe- 
rae etiam nomen sensim Pardi synonymon factum sit, Orientis animali, de quo nunc agitur, 
antiquissimum suum nomen Nimr, quod hodieque illic in ore vulgi est, tribuendum censui. 
Cavendum enim est, ne quis, e nimiarum antiquarum specierum Charybde emersus, in Scyllam 
incidat, qua recentiorum diversissima animalia cum priscis in unam farraginem miscentur. Qui 
sceleta et carnes in Africa australi et Syria habitantium animalium aliquando comparabunt his 
dubiis tandem medebuntur. Interea Pardo varietas Nimr adscribenda videtur. 
De Africae orientalis et Asiae occidentalis Felibus in genere, appendix. 
In Aegypto eiusque desertis nec Leo nec Pardus habitant. In Nubia superiore a media 
Dongala inde et in Aethiopia tres magnas, maculatas duas, Felium species invenimus. Leonem 
barbarum a Chandeck inde noctu saepe audivimus, Cahirae captivum vidimus, incolis Sabbah 
vocatur. Pardum illic semel in deserto propinquum vidimus eiusque nomen Nimr fuit. Praeterea 
pellem, Felis iubatae pelli similem, illic vidimus, cui animali nomen Fachad tribuerunt. 
In Habessinia nos Pardum solum vidimus. Salt, praeter Leonem, tres Pardi formas, 
duas Lynces, quarum una zoologis Felis caligata vocatur, Caracalem et Catum ferum nominat. 
Tigris a Ludolfio et antiquis peregrinatoribus perperam Habessiniae adscripta est. 
E minoribus Felibus nos in Aegypto tres formas observavimus 1) Felem Chaum, cuius 
varietatem Francofurtani pinxerunt, 2) Felem Bubastis, quae media inter Chaum et Catum est, 
rostro producto et cauda mediocri imprimis ab hac et sequente differt et Aegyptiis sacra erat 
3) Felem, quam maniculatam Francofurtani vocarunt et cuius specimina nos Felis dongalanae 
nomine inscripta anno MDCCCXXll Berolinum misimus. Haec etiam sacra fuit et cum F. Bubastis 
domesticas Aegypti feles largita est. De F. Bubastis conferatur Hasselquist: Beise nach 
Palaestina p. 69. Icon capitis huius in Descript. de l’Egypte Antiquites H. pl. LI. fig. 3. exstare 
videtur. Specimina tria Berolinum misimus. 
In Arabia de sola Fele Pardo Nimr relationes et pelles habuimus. — In Syria Leones et 
Tigrides nunc dari incolae negabant. Parcli Nimr pelles vidimus, praeterea Catum Bissaine 
vocabant et de alia parva Fele (?) nomine Hascibber narrabant. — INubica Felis species, quae fulva 
et Leone maior sit et quam Fischer in Addendis ad Synopsin Mammalium pag. 566 suscepit 
nobis a nemine illic memorata est. 
